لما الواحد فينا بيكون غايب عنه حد بيحبه قوى ،وبقاله كم شهر مستنية بفارغ الصبر..
بتلاقيه عمال يفكر ،ياترى هقابلة فى المطار إزاى؟
أنا لازم أجهز كل حاجة عشانه..ده من أعز الناس ..هو أنا ضامن أشوفه تانى؟!
ولما يكون المنتخب عنده ماتش مهم مع موزمبيق مثلاً ^_^ بيقعدوا يجهزوا من قبلها بشهر
ويعملوا معسكرات فى ألمانيا وإيطاليا وفرنسا والدنيا بتبقى مقلوبة..!
.....
لو تأملت هتلاقى إن أى حدث مهم فى الدنيا الناس بتجهز له وبتستعد له .
وع قدر أهمية الحدث ده.بتكون الاستعدادات والتجهيزات أكبر وأكبر ...
طيب ياترى
_إحنا استعدينا إزاى لأهم حدث فى السنه كلها ؟؟؟
_ إستعدينا إزاى لأضخم اوكازيون حسنات ورحمة ومغفرة فى السنة كلها؟؟!
_ استعدينا إزاى لأخطر فرصة فى عمرنا كله؟؟!
ياترى ياشباب
ماذا أعددنا لرمضـــان ؟؟؟؟
وحالاً هتلاقى ناس بترد وتقول :
ياااااااااااااااه إحنا فين ورمضـان فين؟؟!
_ وناس تانية حتى لو فاضل كم يوم ع رمضـان تقولك؟! ياعم لسه بدرى!
لما يجى رمضــان يبقى ربنا يحلها !
وللاسف الكلام ده ع لسان كتير مننا !!
للشباب:)
لو أى لاعب قبل أى مباراة ما سخنش قبل ما ينزل الملعب .بيجيلة شد عضلى فى أول خمس دقايق!
إذا كان ده كلامنا ودى أحوالنا قبل رمضان !
ليه بنستغرب بقى إننا مش بنقدر نكمل رمضان بنفس الروح والعزيمة إللى الكل بيبدأ بيها أول الشهر!
متستغربوش ..ما هو إحنا ما إستعديناش صح قبل رمضان .فكان لازم يحصل كده فى رمضان!
لازم نسأل نفسنا يااأخوانى
استعدينااااا لرمضــان إزاى؟؟!
أنا عارف إن الاجابة محرجة جداااااا عند معظم الناس إلا من رحم ربى ..وخاصة لما نقرأ فى سير الصحابة
والسلف الصالح .ونشوف ،ونشوف كانوا بيجهزوا إزاى للشهر العظيم ده .
وقد إيه فعلاً كانت عزيمتهم وصدقهم مع الله ،فكان ربنا بيقويهم ويباركلهم فى شهر رمضـان .
الواحد بيبقى هاين عليه يعمل أى حاجة فى نفسه علشان تبطل الاستهتار والتهاون والغفلة إلا إحنا عايشين فيها!
ربنا بيقول ((وَلَوْ أَرَادُوا الْخُرُوجَ لَأَعَدُّوا لَهُ عُدَّةً ))التوبة.
اللى عايز يفوز برمضــان لازم يجهز له من دلوقتى..ياشباب..
لو تأملنا فى أحوال الناس إلا عندهم إمتحانات ..قد إيه عمالين يذاكروا ويجتهدوا ..وفيه ناس مش بتنام غير
ساعتين أو تلاتة.!
ده كله عشان إمتحان دنيوى لو الواحد حتى رسب فيه لا قدر الله .مش هتبقى مشكلة كبيرة.
إنما لما يكون الواحد داخل ع شهــر رمضــان
يبقى لازم يفووووووووووووووق..
لازم يصحى من النوم اللى هو فيه طوال السنة لما تلاقى الدنيا كلها بتستعد لرمضـان وإنت نايم
يبقى إنت إلا فيك حاجة غلط!!
_الناس العادين بيستعدوا لرمضـان من قبلها بشهور ويخزنوا التمر والياميش وما لذ وطاب من الأكل .
وكذالك التجار كلهم بيستعدوا ويجهزوا لرمضــان .
التليفزيون وما أدراك ما التليفزيون؟؟!
الفنانين والفنانات وأصحاب البرامج ،كله بيستعد لرمضان يمكن من قبلها بسنة كاملة !!
وتلاقى نفسك قدام 100 مسلسل و1000 برنامج ترفيهى ومسابقات وفوازير والذى منه !!استعداد رهيب .
_ده حتى الشيطان بيستعد لرمضـان!!!
تلاقى الشيطان بيبذل أقصى جهد عشان يوقعك فى معصية قبل رمضان متفوقش منها إلا بعد فوات الشهر المبارك.
وكذالك بيبذلوا أقصى جهد فى تجنيد شياطين الإنس عشان يبعدوك بأى وسيلة عن الطاعة فى رمضان !!
الدنيا كلها بتستعد ...ياترى إنت إستعديت إزاى؟؟!
ليه كل ده؟؟!!
ناس كتير هتسأل وتقول :إحنا عارفين إن شهر رمضان شهر بركة وإيمانيات
وكل حاجة .بس ليه كل ده؟؟
ليه الاهتمام الزيادة قوى ده برمضان؟؟؟؟
اشمعنا رمضان اللى عمالين تقولوا لازم نستعد ليه ونجتهد فيه ونموت نفسنا
من الطاعة والعبــادة؟
تعالوا نعرف مع بعض ليه لازم نستعد لرمضان؟
وليه كل الاهتمام ده برمضـــان؟
لأن شهر رمضان ليه فضائل ومميزات لو عرفتها ،هتعرف قد إيه إنت لازم تستعد له..!
هتعرف قيمة رمضان وقدره الحقيقى.!
هتعرف غن الثانية فيه من ذهب.بل أغلى والله..!
تعالوا ياأخوانى نشوف بعض فضائل شهر رمضـان. .شهر البــركة.
قال رسول الله صلى الله عليه وسلم((أتاكم رمضان شهر مبارك))صححه الالبانى.
رمضان شهر بركة..بركة فى كل حاجة.
.شهر تُسلسل فيه الشيطاين.
قال رسول الله صلى الله عليه وسلم((أتاكم رمضان شهر مبارك فرض الله عز وجل
عليكم صيامه تفتح فيه أبواب السماء وتغلق فيه أبواب الجحيم.وتُغل فيه مردة الشياطين.
لله فيه ليلة خير من ألف شهر من حرم خيرها فقد حرم))صححه الالبانى.
وقال صلى الله عليه وسلم:((إذا دخل شهر رمضان فتحت أبواب الجنة وغلقت
أبواب جهنم.وسُلسلت الشياطين.))متفق عليه.
بقالك 11 شهر بتقول الشيطان الشيطان..أهى الشياطين اتسلسلت ياسيدى.
ياترى إيه إلا هيخليك تعصى ربنا بعد كده!
إستغل بقى الفرصة دى عشان تصلح نفسك.
.تفتح فيه ابواب الجنة وتغلق فيه أبواب الجحيم:
قال رسول الله صلى الله عليه وسلم:((إذا دخل شهر رمضان فتحت أبواب الجنة
وغلقت أبواب جهنم))متفق عليه.
أبواب النار كلها مقفولة اللهم لك الحمد..
وأبواب الجنة كلها مفتوحة قدامك..
ياترى هتلحق كام باب فيها؟؟
ولو لاحظنا الاحاديث دى هنلاقى ورد فيها 3 روايات كل واحده بلفظ مختلف.
..أول رواية _تفتح فيها أبواب السماء._
إشارة إلى استجابة الدعاء.
وتانى رواية_ تفتح فيها أبواب الجنة._
إشارة إلى الخير والبركة والحث ع التنافس والمسارعة فى الطاعة .
والرواية التالتة._تفتح فيها أبواب الرحمة_
إشارة لكثرة الرحمة والعفو والمغفرة.
.شهر صيام ثواب سنه صيام.
قال رسول الله صلى الله عليه وسلم:((صيام شهر رمضان بعشرة أشهر ،وصيام
ستة أيام بعده بشهرين،فذالك صيام السنة))صححه الالبانى.
30.(رمضان).+6(من شوال) يساوى 360.!
.تكفير الذنوب والخطايا:
قال رسول الله صلى الله عليه وسلم:((الصلوات الخمس ،والجمعة إلى الجمعة،ورمضان
إلى رمضان مكفرات لما بينهن إذا اجتنبت الكبائر))رواه مسلم.
.شهر الصلة بين السماء والأرض:
أنزل الله فى رمضان كلامه وكتبه وخاطب فيه خلقه:
قال رسول الله صلى الله عليه وسلم:((أنزلت صحف إبراهيم أول ليلة من شهر رمضان
وأنزلت التواراة لست مضت من رمضان،وأنزل الانجيل بثلاث عشر مضت من رمضان
،وأنزل الزبور لثمان عشر خلت من رمضان ،وأنزل القرآن لآربع وعشرون خلت
من رمضان))صححه الالبانى.
وقال تعالى:((شَهْرُ رَمَضَانَ الَّذِي أُنْزِلَ فِيهِ الْقُرْآنُ هُدىً لِلنَّاسِ وَبَيِّنَاتٍ مِنَ الْهُدَى وَالْفُرْقَانِ))البقرة.
والشهر الذى أنزل فيه القرآن لابد أن له مكانة عظيمة بين الشهور .فرب العزة لا
يختار بدون حكمة أومعنى .تعالى سبحانه عن ذالك علواً كبيراً.
.كل يوم وليلة فى رمضان فرصة للعتق من النار .
قال رسول الله صلى الله عليه وسلم:((إذا كان أول ليلة من شهر رمضان صُفدت
الشياطين ومردت الجن ،وغلقت أبواب النار فلم يُفتح منها باب،وفتحت أبواب
الجنة فلم يُغلق منها باب ،وينادى مناد كل ليله.ياباغى الخير أقبل وياباغى الشر
أقصر ،ولله عتقاء من النار وذالك كل ليله))صححه الالبانى.
وقال صلى الله عليه وسلم:((إن لله تبارك وتعالى عتقاء فى كل يوم وليلة يعنى فى
رمضان وإن لكل مسلم فى كل يوم وليلة دعوة مستجابة))صححه الالبانى.
إنت عارف يعنى إيه العتق من النار.؟؟
نعرف المرة الجاية بإذن الله ^_^